น้ำมันพุ่งดันหุ้นปิดบวก5.99จุด
หุ้นวันที่20ก.พ.รับอานิสงส์ราคาน้ำมันพุ่งปิดตัวบวก 5.99 จุดที่ 1,135.92จุด มูลค่า37,393ล้านบาท
20 ก.พ. 2555

หุ้นวันที่20ก.พ.รับอานิสงส์ราคาน้ำมันพุ่งปิดตัวบวก 5.99 จุดที่ 1,135.92จุด มูลค่า37,393ล้านบาท




ดัชนีหุ้นไทยปิดตลาด วันที่ 20 ก.พ.ที่ระดับ 1135.92 จุด เพิ่มขึ้น 5.99 จุด หรือ 0.53%  มีมูลค่าการซื้อขาย 37,393 ล้านบาท
หลักทรัพย์ที่มีการซื้อขายสูงสุด 5 อันดับได้แก่1.PTT ปิดที่ 354.00 บาท เพิ่มขึ้น 10.00 บาท มูลค่าการซื้อขาย 3,301.77  ล้านบาท2.IVL ปิดที่ 41.50 บาท เพิ่มขึ้น 1.00 บาท มูลค่าการซื้อขาย 2,702.94  ล้านบาท3.PTTEP ปิดที่ 184.00 บาท เพิ่มขึ้น 6.00 บาท มูลค่าการซื้อขาย 2,453.20  ล้านบาท4.SCC ปิดที่ 359.00 บาท เพิ่มขึ้น 5.00 บาท มูลค่าการซื้อขาย 1,830.18 ล้านบาท5.BANPU ปิดที่ 688.00 บาท เพิ่มขึ้น 14.00 บาท มูลค่าการซื้อขาย 1,438.31   ล้านบาท
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาตกล่าวว่า ดัชนีหุ้นไทยที่ปรับตัวร้อนแรงส่วนหนึ่งเป็นผลมาจากราคาน้ำมันดิบที่ปรับตัวเพิ่มสูงขึ้นและการที่ตลาดหุ้นไทยมีหุ้นพลังงานในสัดส่วนที่มากก็เป็นตัวผลักดันให้ดัชนีปรับตัวเพิ่มขึ้น
นอกจากนี้การที่ประเทศต่างๆมีการผ่อนคลายนโยบายทางการเงินเช่นจีนประกาศลดสำรอง  ประเทศญี่ปุ่นประกาศซื้อพันธบัตรและประเทศอังกฤษนโยบายและการแก้ไขปัญหากรีซที่ถูกเลื่อนมาเป็นระยะน่าจะสรุปได้ซึ่งปัจจัยเหล่านี้เป็นตัวสนับสนุนให้เกิดสภาพคล่องในตลาดโลกและจะทำให้สินทรัพย์เสี่ยงทั้งน้ำมัน ปิโตรเคมีปรับตัวเพิ่มขึ้น
อย่างไรก็ตามมองว่าหลังจากนี้ดัชนีจะพุ่งขึ้นไปแตะแนวต้านที่ 1,150 จุดขณะที่แนวรับจะอยู่ที่1,120 จุด และระหว่างทางอาจเห็นแรงขายทำกำไรบ้างซึ่งชัดเจนวันนี้ตลาดหุ้นฮ่องกง  ปิดตลาดที่ระดับ 21,424.79 จุด ลดลง 66.83 จุด หรือ -0.31 %